
Преамбюл

Договарящите  страни,

Желаейки да развиват и поддържат закрилата на правата на изпълнителите върху техните аудиовизуални изпълнения по възможно най-ефективния и унифициран начин,

Припомняйки си важността на препоръките от Плана за действие, приети през 2007 от Общото събрание по Конвенцията за учредяването на Световната организация за интелектуална собственост (СОИС), която има за цел да гарантира, че съображенията за развитие представляват неразделна част от работата на Организацията,

Признавайки нуждата от въвеждане на нови международни правила, за да се предоставят подходящи решения на въпросите, повдигнати от икономическото, социалното, културното и технологичното развитие,

Признавайки дълбокото влияние на развитието и сближаването на информационните и комуникационните технологии върху продуцирането и използването на аудиовизуални изпълнения,

Признавайки нуждата от поддържане на баланс между правата на изпълнителите при техните аудиовизуални изпълнения и по-широкия обществен интерес, особено в областите на образованието, изследванията и достъпа до информация,

Признавайки, че Договорът на СОИС за изпълненията и звукозаписите, изготвен в Женева на 20 декември 1996 г., не предоставя защита на изпълнителите по отношение на техните изпълнения, фиксирани в аудиовизуални записи,

Позовавайки се на Резолюцията относно аудиовизуалните изпълнения, приета на Дипломатическата конференция по някои въпроси, свързани с  авторските  и сродните им права на 20 декември 1996 г.,

се договориха, както следва:

Член 1
Връзка с други конвенции и договори

(1)
Нищо в настоящия договор няма да обезсилва съществуващите задължения, които договарящите  страни имат една към друга по Договора на СОИС за изпълненията и звукозаписите или по Международната конвенция за закрила на артистите изпълнители, продуцентите на звукозаписи и излъчващите организации, подписана в Рим на 26 октомври 1961 г.

(2)
Закрилата, предоставена по настоящия договор, оставя непроменена и по никакъв начин не засяга защитата на авторското право върху произведенията на литературата и изкуството. Следователно, никоя разпоредба от настоящия договор не може да се тълкува така, че да накърни тази закрила.
(3)
Настоящият Договор няма никаква връзка с други договори, освен Договора на СОИС за изпълненията и звукозаписите, нито ще накърнява каквито и да е права и задължения, произтичащи от други договори
,
.

Член 2
Определения

За целите на настоящия договор:

(а)
„изпълнители” са актьори, певци, музиканти, танцьори и други лица, които представят, пеят, рецитират, декламират, играят в, интерпретират или другояче представят литературни или художествени произведения или фолклорни творби
;

(б)
„аудиовизуален запис” означава фиксирането на поредица от движещи се образи, независимо дали са акомпанирани, от звуци или не върху носител, от който те могат да бъдат възприемани, възпроизвеждани или съобщени с помоща на някакво устройство
;

(в)
„излъчване” е безжичното пренасяне до публиката на звуци, изображения, картина или на изображения и звуци, или на техните представяния. Такова пренасяне, осъществявано чрез сателит, също се счита за излъчване, пренасянето на кодиран сигнал се счита за излъчване, в случай че на публиката е предоставено средство за декодиране от излъчващата организация или с нейно съгласие;

(d)
„съобщаване на публиката” на дадено изпълнение означава пренасяне на публиката чрез някакво средство, различно от излъчването в ефир, на незаписано изпълнение, или на изпълнение записано на аудиовизуален запис. За целите на чл. 11, „съобщаване на публиката” включва правенето на дадено изпълнение, записано на аудиовизуален запис, чуваемо или видимо, или чуваемо и видимо за публиката.

Член 3
 Ползващи се от закрила
(1)
Договарящите страни предоставят закрилата, предвидена в настоящия договор на изпълнители, които са граждани на другите договарящи страни.

(2)
Изпълнители, които не са граждани на една от договарящите  страни, но  имат обичайно местожителство в една от тях, се приравняват за целите на настоящия договор  към гражданите на тази договаряща  страна.

Член 4
Предоставяне на национален режим
(1)
Всяка от договарящите страни предоставя на гражданите на други договарящи  страни третирането, което тя предоставя на своите собствени граждани във връзка с изключителните права, изрично предоставени от настоящия договор, както и правото на справедливо възнаграждение, предвидено в член 11 от настоящия договор.

(2)
Всяка договаряща страна има правото да ограничи обхвата и срока на закрилата, предоставени съгласно алинея 1 на граждани на друга договаряща страна съгласно, по отношение правата, предоставени по член 11(1) и 11(2) на настоящия договор, до правата, от които се ползват нейните собствени граждани в тази друга договаряща  страна.

(3)
Задължението, предвидено в алинея (1) не се прилага за дадена договаряща  страна в степента, в която тази друга договаряща  страна се възползва от резервите, разрешени по член 11(3) от настоящия договор, нито ще се прилага за дадена договаряща  страна, в степента, в която тя е направила такава резерва.

Член 5
Морални права

(1)
Независимо от имуществените права на даден изпълнител и дори  след прехвърлянето на тези права, изпълнителят има по отношение на неговите изпълнения на живо или аудиовизуалните им записи право:
(i)
да иска да бъде упоменат като изпълнител на своето изпълнение, освен когато начинът на ползване на изпълнението налага това да се пропусне;
(ii)
да възрази срещу всякакво изопачаване, опорочаване или друго изменение на неговите изпълнения, което би довело до увреждане на репутацията му, надлежно отчитайки характера на аудиовизуалните записи.

(2)
След смъртта на даден изпълнител, правата предоставени му алинея (1), се поддържат най-рано до изтичане на срока на имуществените права, и следва да могат да се упражняват от лицата или институциите, оправомощени от законодателството на договарящата страна, в която се иска закрила. Тези договарящи се страни обаче, чието законодателство в момента на ратифицирането или на присъединяването към настоящия договор не предвижда закрила след смъртта на изпълнителя по отношение на всички права, предвидени в предходната алинея, могат да предвидят някои от тези права да не се зачитат след неговата смърт.

(3)
Средствата за защита на правата по този член се регламентират от законодателство на договарящата страна, в рамките на която се търси защита
.

Член 6
Имуществени права на изпълнителите върху  техните незаписани изпълнения

Изпълнителите имат изключителното право да разрешават по отношение на своите изпълнения:
(i)
излъчването в ефир или съобщаването на публиката на своите незаписани изпълнения, освен когато се касае за пряко излъчване на изпълнението;
(ii)
записа на техни незаписани изпълнения.

Член 7
Право на възпроизвеждане

Изпълнителите имат изключително право да разрешават  прякото или непряко възпроизвеждане по какъвто и да е начин на своите изпълнения, фиксирани в аудиовизуални записи.

Член 8
Право на разпространение

(1)
Изпълнителите имат изключително право да разрешават предоставянето на публиката  на оригинала или на екземпляри от техни изпълнения, фиксирани в аудиовизуални записи, чрез продажби или друго прехвърляне на собствеността.
(2)
Нищо в настоящия договор не засяга свободата на договарящите  страни да определят условия,  при които изчерпването на правото по алинея (1) се прилага след първоначалната продажба или друго прехвърляне на собствеността върху оригинала или екземпляр от записа на изпълнението, осъществени с разрешението на изпълнителя
.

Член 9 

Право на отдаване под наем

(1)
Изпълнителите имат изключително право да разрешават  отдаването под наем на публиката на оригиналите или екземплярите от своите изпълнения, фиксирани в аудиовизуални записи, съгласно националното законодателство на договарящите  страни, дори след разпространението им от изпълнителя или с негово разрешение.
(2)
Договарящите  страни са освободени от задълженията по алинея (1), освен ако отдаването под наем срещу заплащане е довело до масово копиране на записи, нарушавайки значително изключителното право на възпроизвеждане на изпълнителите
.

Член 10
Право на предоставяне достъп до записани изпълнения

Изпълнителите имат изключително право да разрешават предоставянето на достъп на публиката по жичен или безжичен път до техните произведения фиксирани като аудиовизуални записи по начин такъв, че неограничен кръг лица да имат достъп до тях в индивидуално избрано място и време.

Член 11
Право на излъчване в ефир и съобщаване на публиката
(1)
Изпълнителите имат изключително право да разрешават излучването в ефир в ефир и съобщаването на публиката на своите изпълнения, фиксирани под формата на аудиовизуални записи.

(2) Договарящите  страни могат да декларират в уведомление, депозирано при Генералния директор на СОИС, че вместо правото за предоставяне на разрешение, предвидено в алинея (1),  ще установят право на справедливо възнаграждение за прякото или непрякото ползване на изпълнения, записани под формата на аудиовизуални записи за излъчване в ефир или за съобщаване на публиката. Договарящите  страни могат също да декларират, че ще определят условия в законодателствата си за упражняването на правото на справедливо възнаграждение.

(3)
Всяка договаряща  страна може да декларира, че ще прилага разпоредбите на алинеи (1) или (2) само по отношение на определени ползвания или че ще ограничи тяхното прилагане по някакъв друг начин, или че няма изобщо да прилага разпоредбите на алинеи (1) и (2).

Член 12
Прехвърляне на права

(1)
Договаряща страна може да предвиди в националното си законодателство, че  след като веднъж даден артист- изпълнител се е съгласил на запис на изпълнението му под формата на аудиовизуален запис, изключителните права за предоставяне на разрешение, предвидени в членове от 7 до 11 от настоящия договор, се притежават или упражняват от, или се прехвърлят на продуцента на такъв аудиовизуален запис, освен ако между артиста-изпълнител и продуцента е договорено противното, в съответствие с националното законодателство.

(2)
Договаряща  страна може да изисква по отношение на аудиовизуалните записи, реализирани съгласно нейния национален закон, че такова съгласие или договор трябва  да бъдат в писмена форма и подписани от двете страни по договора или от надлежно упълномощените им представители.

(3)
Независимо от прехвърлянето на изключителните права, упоментато по-горе, националните закони или индивидуалните, колективните или други договори могат да предоставят на артиста -  изпълнител правото да получава отчисления или справедливо възнаграждение за всяко ползване на изпълнението, както е предвидено в настоящия договор, включително в членове 10 и 11.

Член 13
Ограничения и изключения

(1)
Договарящите  страни могат да предвидят в рамките на своите национални законодателства същите ограничения и изключения по отношение на закрилата на артистите-изпълнители, каквито  предвиждат в националното си законодателство във връзка със закрилата на авторското право върху литературни и художествени произведения.

(2)
Договарящите страни трябва да сведат всички ограничения и изключения, предвидени в настоящия договор, само до някои определени специални случаи, при които няма да се затрудни нормалното използване на изпълненията, нито ще се причини неоправдана вреда на законните интереси на артиста-изпълнител
.

Член 14
Срок на защита

Срокът на закрила, който се предоставя на артистите-изпълнители съгласно настоящия договор,  не може да бъде по-кратък от 50 години, считано от последния ден на годината, в която е направен запис на изпълнението.

Член 15
Задължения във връзка с технологични мерки

Договарящите  страни следва да предоставят подходяща правна защита  и ефикасни правни мерки срещу неутрализирането на ефективни технологични мерки, ползвани от изпълнителите във връзка с упражняването на правата им съгласно този договор, както за ограничаване на действия по отношение на техните изпълнения, за които не е дадено разрешение от съответните артисти-изпълнители или не са позволени по закон
,
.

Член 16
Задължения във връзка с информацията за режима на правата
(1)
Договарящите  страни следва да предоставят подходящи и ефективни правни средства за защита срещу всяко лице, което съзнателно извърши някое от следните действия, като му е известно, или що се отнася до гражданско-правните мерки за защита, има разумни основания да се счита, че съзнава, че  действията му ще породят, позволят, улеснят или прикрият  нарушаване на някое право, предвидено в настоящия договор:

(i)
премахване или променяне на електронна информация за режима на правата, без да има право за това;
(ii)
разпространява, внася за разпространение, излъчва в ефир, съобщава на публиката или и предоставя достъп до изпълнения, копия на изпълнения под формата на  аудиовизуални записи, без право за това съзнавайки, че информация в електронна форма за режима на правата е била премахната или измена без разрешение
(2)
 В настоящия член, терминът „информация за режима на правата” означава информация, позволяваща идентифицирането на артиста- изпълнител или неговото изпълнение, или носителя на каквото и да е право върху изпълнението, или информация за реда и условията за из ползване на изпълнението, както и всякакви цифри и кодове, които предоставят такава информация, в случаите в които някои от елементите на тази информация е свързана върху  с изпълнение записано на аудиовизуален запис
.

Член 17
Формалности

Използването и упражняването на правата, предвидени в настоящия договор не е подчинено на формални изисквания.

Член 18
Резерви и уведомления

(1)
Резерви по настоящия договор не се допускат, освен в случая по чл. 11 (3)
(2)
Всяко уведомление по член 11(2) или 19(2) може да бъде извършвано в актовете за ратификация или присъединяване, и уведомлението влиза в сила от датата на влизане в сила на настоящия договор по отношение на договарящата  страна, която е направила уведомлението. Всяко такова уведомление може също да бъде направено по-късно, в който случай уведомлението влиза в сила три месеца след получаването му от Генералния директор на СОИС или на някоя по-късна дата, посочена в уведомлението.

Член 19
Прилагане на договора във времето

(1)
Договарящите  страни предоставят закрилата по настоящия договор на записани изпълнения, които съществуват в момента на влизането му в сила  и на всички изпълнения, които се осъществяват след влизането в сила на настоящия договор за всяка от договарящите се страни.

(2)
Независимо от разпоредбите по алинея 1, дадена договаряща страна може да декларира в уведомление, депозирано при Генералния директор на СОИС, че тя няма да прилага разпоредбите на членове от 7 до 11 на настоящия договор, или на един или повече от тях, за записани изпълнения, които са били налице към момента на влизането в сила на настоящия договор за всяка от договарящите  страни. По отношение на такава договаряща  страна, другите договарящите  страни могат да ограничат приложението на споменатите членове до изпълненията, които са били осъществени след влизането в сила на настоящия договор за тази договаряща се страна.

(3)
Закрилата, предвидена в настоящия договор, няма да накърнява каквито и да е извършени действия, сключени споразумения или придобити права преди влизането му в сила  за всяка от договарящите  страни.

(4)
В своето законодателство договарящите страни могат да предвидят преходни разпоредби, съгласно които всяко лице, което преди влизането в сила на настоящия договор, е извършило  законни действия по отношение на дадено изпълнение, може да предприеме действия във връзка със същото изпълнение в рамките на правата, предвидени в членове 5 и от 7 до 11 след влизането в сила на настоящия договор за съответните договарящи страни.

Член 20
Разпоредби във връзка със съблюдаването на правата

(1)
Договарящите  страни се задължават да приемат, в съответствие с правните си системи мерки, необходими да осигурят прилагането на настоящия договор.

(2)
Договарящите  страни ще осигурят законови процедури, които да дадат възможност за  ефективно действие срещу всеки акт на нарушение на правата, предвидени в настоящия договор, включително експедитивни мерки за   предотвратяване на нарушения и мерки, които имат възпиращо действие по отношение на по-нататъшни нарушения.

Член 21
Събрание

(1)
(а)
Договарящите  страни имат Събрание.

(б)
Всяка от договарящите  страни се представлява на Събранието от един делегат, чиято дейност може да се подпомага от други делегати, съветници и експерти.

(в)
Разходите за всяка делегация се заплащат от договарящата  страна, която е определила делегацията. Събранието може да поиска от СОИС финансова помощ с оглед улесняване участието на делегациите на договарящите се страни, считани за развиващи се, съгласно установените практики на Генералната асамблея на Обединените нации или на страни, намиращи се в преход към пазарна икономика.

(2)
(а)
Събранието решава въпроси, свързани с поддържането и развитието на  настоящия  договор, както и приложението и функционирането му.
(б)
Събранието изпълнява функцията, възложена му по реда на член 23(2) по отношение на допускането на някои междуправителствени организации като страни по настоящия договор.

(в)
Събранието взема решения за свикването на дипломатическа конференция за промяна на този договор и предоставя необходимите указания за подготовка на такава дипломатическа конференция на Генералния директор на Световната организация за интелектуална собственост (СОИС).

(3)
(а)
Всяка от договарящите  страни, която представлява държава, има право на един глас и гласува само от свое име.

(б)
Всяка договаряща  страна, която е междуправителствена организация, може да участва в гласуването вместо своите държави-членки, като броят на гласовете на такава междуправителствена организация е равен на броя на държавите-членки в нея, които са страни по този договор. Никоя междуправителствена организация няма право да участва в гласуването, в случай че някоя държава-членка на организацията упражни правото си на глас или обратното.

(4)
Събранието заседава, след като бъде свикано от Генералния директор и  освен при изключителни обстоятелства, през същия период и на същото място както Общото събрание на СОИС.

(5)
Събранието се стреми да взема решенията си с консенсус и установява свои процедурни правила, включително на свикването на извънредни заседания, за изискванията във връзка с кворума, както и за спазването на разпоредбите на настоящия договор – изискванията за мнозинство при взимане на отделните видове решения.

Член 22
Международно бюро
Международното бюро на СОИС изпълнява административните задачи във връзка с договора.

Член 23
Критерии за присъединяване към договора

(1)
Всяка държава-членка на СОИС може да стане страна по настоящия договор.

(2)
Събранието може да вземе решение за приемане като страна по настоящия договор всяка междуправителствена организация, която декларира, че притежава необходимите компетенции и че нейното законодателство е обвързващо за всичките й държави-членки по отношение на въпросите, обхванати от настоящия договор, и че тя е надлежно упълномощена да стане страна по настоящия договор съгласно своите върешни правила правила.

(3)
Европейският съюз може да стане страна по настоящия Договор, след като направи изявлението, упоменато в предходната алинея, в дипломатическата конференция, приела настоящия договор.

Член 24
Права и задължения по договора

Доколкото в тпзо договор няма разпоредби за противното, всяка от договарящите  страни ще се ползва от всички права и ще поема всички задължения по настоящия договор.

Член 25
Подписване на договора

Настоящият договор е открит за подписване в седалището на СОИС от всяка страна, отговаряща на критериите, до една година след приемането му.

Член 26
Влизане в сила на Договора

Настоящият договор влиза в сила три месеца, след като 30 страни, отговарящи на условията по член 23, са депозирали актовете си за ратификация или присъединяване.

Член 27
Дата на влизане на договора в сила по отношение на присъединили се към него страни.

Настоящият договор обвързва:

(i)
30-те отговарящи на условията , упоменати в член 26 страни, считано от датата на влизане в сила на настоящия договор;

(ii)
всяка друга отговаряща на условията страна, упоменати в член 23, от изтичането на три месеца след датата на депозиране на нейния акт за ратификация или присъединяване при Генералния директор на СОИС.

Член 28
Денонсиране на договора 

Настоящият договор може да бъде денонсиран от всяка договаряща  страна чрез изпращането на писмено уведомление, адресирано до Генералния директор на СОИС. Всяко денонсиране влиза в сила една година след датата на получаване на уведомлението от страна на Генералния директор на СОИС.

Член 29
Езици на договора

(1)
Настоящият договор се подписа в един оригинал на английски, арабски, китайски, френски, руски и испански език, като версиите на всички тези езици са с равностойна автентичност.

(2)
По молба на заинтересована страна и след консултации с всички заинтересовани страни, Генералният директор на Световната организация за интелектуална собственост (СОИС) може да установи официален текст на друг език, освен езиците, изброени в алинея 1. За целите на тази алинея „заинтересована страна“ означава държава-членка на СОИС, за чийто официален език или един от чиито официални езици се касае, както и Европейският съюз и друга междуправителствена организация, които имат право да станат страни по настоящия Договор, в случай че се касае за един от официалните й езици.
Член 30
Депозитар
Този договор се депозира при Генералния директор на СОИС.

[Край на документа]

* Настоящият Договор бе приет от Дипломатическата Конференция за защита на аудиовизуални изпълнения в Пекин, на 24 юни 2012 г.


�	Съгласувана декларация относно член 1: Приема се, че нищо в настоящия договор няма да засяга никакви права или задължения по Договора за изпълненията и звукозаписите на СОИС или тяхното тълкуване, и освен това се приема, че алинея 3 не създава никакви задължения за дадена договаряща  страна по настоящия договор да ратифицира или да се присъедини към договора на СОИС за изпълненията и звукозаписите или да съобразява, с която и да е от неговите разпоредби.


�	Съгласувана декларация относно член 1(3): Приема се, че договарящите  страни, които са членки на Световната търговска организация (СТО), потвърждават всички принципи и цели на Споразумението за търговските аспекти на правата върху интелектуална собственост (Споразумението ТРИПС) и се приема, че нищо в настоящия договор няма да засяга разпоредбите на Споразумението ТРИПС, включително, но не само, разпоредбите, свързани с практиките за ограничаване на конкуренцията.


�	Съгласувана декларация относно член 2(а): Приема  се, че дефиницията за “изпълнители” включва тези, които изпълняват литературно или художествено произведение, което е създадено или записано за пръв път по време на изпълнение.


�	Съгласувана декларация относно член 2(б): Потвърждава се, че дефиницията за “аудиовизуален запис”, съдържаща се в член 2(б) е съвместима с член 2(в) от Договора на СОИС за изпълненията и звукозаписите.


�	Съгласувана декларация относно член 5: За целите на настоящия договор и без да се нарушава никой друг договор, се приема че, като се има предвид естеството на аудиовизуалните записи и тяхното производство и разпространение, в нормалния ход на ползването на изпълнението се правят такива изменения на изпълнението като редактиране, компресиране, дублиране или форматиране в съществуващи или нови носители или формати, и които се правят по време на ползване, разрешено от изпълнителя, сами по себе си не представляват изменения по смисъла на член 5(1)(ii). Правата по член 5(1)(ii) се отнасят само до промени, които  обективно накърняват значително репутацията на изпълнителя. Приема се също, че простото използване на нова или променена технология или носител ,като такива,  не представляват изменение по смисъла на член 5(1)(ii).


�	Съгласувана декларация относно член 7: Правото на възпроизвеждане е предвидено в член 7, и изключенията, разрешени от член 13, се прилага изцяло по отношение на цифрова средаи по-специално при използването на изпълнения в цифров формат. Приема  се, че съхранението на защитени изпълнения в цифров формат върху електронен носител съставлява възпроизвеждане по смисъла на този член.


�	Съгласувана декларация относно член 8 и член 9: По смисъла на тези членове, изразът “оригинали и екземпляри,” при условията на правото на разпространение и правото на отдаване под наем предвидено в споменатите членове, се отнася единствено до записани екземпляри, които могат да бъдат пуснати в обращение във веществена форма.


� 	Съгласувана декларация относно член 8 и член 9: По смисъла на  тези членове, изразът “оригинали и екземпляри” при условията на правото на разпространение и правото на отдаване под наем предвидени в споменатите членове, се отнася единствено до записани екземпляри, които могат да бъдат пуснати в обращение във веществена форма.


�	Съгласувана декларация относно член 13: Съгласуваната декларация относно член 10 (относно Ограничения и изключения) на Договора за авторско право на СОИС е приложима mutatis mutandis и за член 13 (относно Ограничения и изключения) на настоящия.


�	Съгласувана декларация относно член 15, във връзка с член 13: приема се, че нищо в настоящия член не възпрепятства дадена договаряща  страна да приеме ефективни и необходими мерки, за да гарантира, че ползвателят на правата може да има правото на Ограниченията и изключенията, предвидени в националния закон на тази Договаряща се страна, в съответствие с член 13, когато за аудиовизуалното изпълнение са били приложени технологични мерки и ползвателят на правата има законен достъп до това изпълнение, при обстоятелства, когато от титулярите на правата не са били взети подходящи и ефективни мерки във връзка с това изпълнение, за да дадат възможност на ползвателя на правата да се възползва от Ограниченията и изключенията съгласно националния закон на тази договаряща се страна. Без да се накърнява законната защита на дадено аудиовизуално произведение, в което е записано изпълнението, по-нататък се разбира, че задълженията съгласно член 15 не са приложими спрямо изпълнения,  които са незащитени или вече не са защитени съгласно националния закон, привеждащ в сила настоящия Договор.


�	Съгласувана декларация относно член 15: Изразът „технологични мерки, използвани от изпълнителите” трябва, в случая във връзка с Договора на СОИС за изпълненията и звукозаписите, да получи широко тълкуване, отнасяйки се също и за тези, които действат от името на изпълнителите, включително техните представители, лицензиати, или правоприемници, включително продуценти, доставчици на услуги, и лица, занимаващи се с комуникации или разпространение в ефир, ползващи изпълнения на базата на надлежно предоставено разрешение.


�	Съгласувана декларация относно член 16: Съгласуваната декларация относно член 12 (относно Задълженията във връзка с информацията за режима на правата) в Договора за авторско право на СОИС е приложима mutatis mutandis  към член 16 (относно Задълженията във връзка с режима на правата) на договора.





